**Naples Community Hospital**

**POLITIK SOU FAKTIRASYON EPI REKOUVREMAN**

* **BI EPI OBJEKTIF**:

Politik sa a pwopoze mezi ki gendwa soti sou sa ki konsène faktirasyon epi rekouvreman frè pou sèvis epi atik ki founi bay pasyan nan Naples Community Hospital (NCH), an kontan mezi faktirasyon epi rekouvreman nan men founisè ki founi sèvis pou NCH.

Epitou, politik sa a dekri pwosesis epi delè ki aplikab nan mezi rekouvreman NCH pran, an kontan efò rezonab lopital la dwe pou pran pou detèmine si yon moun admisib pou èd finansyè nan [pwogram èd finansyè](https://nchmd.org/wp-content/uploads/2021/05/Policy-14-Financial-Assistance-revised-0121_CRE-1.docx) Naples Community Hospital la anvan l pran yon mezi rekouvreman estwòdinè kont moun lan.

Politik sa a vize pou l satisfè egzijans Atik 501(k) nan kòd revni entèn lan ki enpoze lopital yo sèten egzijans sou sa ki konsène aktivite faktirasyon epi rekouvreman an ega pasyan ki kalifye pou èd finansyè an vèti politik èd finansyè (Financial Assistance Policy - FAP) lopital la.

* **DEFINISYON :**
* **Peryòd aplikasyon an** : Peryòd kote NCH dwe pou l aksepte epi trete yon aplikasyon pou èd finansyè (jan li defini nan FAP a). Peryòd aplikasyon an kòmanse nan dat premye etadkont fakti apre egzeyat la founi pou swen an epi l fini nan 240yèm jou apre sa. (Nan sèten sikonstans, jan li dekri nan politik sa a, NCH gendwa oblije pou l aksepte epi trete yon aplikasyon pou èd finansyè apre peryòd aplikasyon an fini.)
* **Politik sou èd finansyè (Financial Assistance Policy - FAP)** : Politik NCH sou èd finansyè a tabli pou idantifye epi founi èd finansyè bay pasyan ki bezwen èd pou peye fakti lopital la.
* **Mezi rekouvreman estwòdinè** **(Extraordinary Collection Actions - ECA)** : Sèten kalite rekouvreman, jan li eksplike nan règleman Internal Revenue Service epi U.S. Department of Treasury, di yon lopital gendwa pran aksyon kont yon moun pou resevwa peman pou swen inikman apre efò rezonab te pran pou detèmine si moun lan kalifye pou l jwenn èd finansyè dapre politik èd finansyè lopital la. Gen nan ECA a :
* Lavant dèt yon moun bay yon lòt pati (avèk kèk eksepsyon ki presize nan règleman yo).
* Fè rapò sou enfòmasyon nuizib moun lan bay swa yon ajans ki fè evalyasyon kredi oswa yon biwo kredi.
* Aksyon ki egzije pou gen yon pwosedi jidisyè, an kontan men se pa inikman : plase yon dwa peman sou byen pèsonèl (avèk eksepsyon ki make pi devan an), sezi byen imobiliye pèsonèl, pran yon aksyon sivil kont yon moun, pwovoke arestasyon yon moun, pwovoke yon manda darestasyon kont moun lan, epi sezi salè yon moun.

Pa gen nan ECA :

* Plase yon dwa peman sou pwodui yon evalyasyon, règleman oubyen konpwomi ki dwe yon moun (oubyen reprezantan moun lan) alasuit blesi pèsonèl pou ki lopital la founi swen pou yo.
* Transfere kont yon pasyan bay yon ajans rekouvreman pou ajans rekouvreman an gendwa voye lèt, pase apèl telefonik oubyen fè lòt aktivite rekouvreman ki pa idantifye kòm yon ECA anwo a.
* Plase yon reklamasyon nan yon pwosedi fayit.
* **Peròd avètisman** : Peryòd kote NCH dwe fè efò rezonab pou avèti pasyan an sou FAP a epi disponiblite èd finansyè ki posib nan FAP a. Peryòd avètisman an kòmanse depi nan dat premye fakti apre egzeyat la founi pou swen yo epi l fini sou 120yèm jou apre sa.
* **Efò rezonab** : Aksyon NCH dwe pran pou detèmine si yon moun kalifye pou èd finansyè dapre politik asirans finansyè anvan patisipasyon nan nenpòt EAC pou jwenn peman pou swen konfòmeman ak règleman Internal

Revenue Service epi U.S. Department of Treasury, epi jan sa make avèk detay nan Atik III.C politik sa a.

* **PWOSEDI**:
* **Pwosede faktirasyon**
* **Faktirasyon asirans lan**
* Pou pasyan ki gen asirans, NCH pral faktire peyè tyès pati - an fonksyon enfòmasyon pasyan an founi oubyen verifye - nan yon peryòd tan ki rezonab.
* Si yon reklamasyon refize oubyen pa trete pa yon peyè tyès pati poutèt yon erè swa NCH oswa reprezantan li an fè, li pa p faktire bay pasyan pou yon montan ki depase sa pasyan an ta dwe limenm si peyè a te peye reklamasyon an.
* Si yon reklamasyon refize (oubyen li pa trete) pa yon peyè poutèt rezon ki andeyò kontwòl NCH, NCH pral kominike apre avèk peyè a epi pasyan an jan l apwopriye pou ede rezoud reklamasyon an. Si l pa rezoud apre efò suivi epi prevwayan, etablisman an gendwa faktire pasyan an oubyen pran lòt aksyon ki konsistan avèk lwa admisib yo epi avèk kondisyon kontra yo.
* Asirans responsablite pa kouvri nan pwovizyon faktirasyon asirans sa yo.
* Pasyan yo dwe siyen yon papye otorizasyon ki pèmèt NCH faktire asirans medikal, konpayi asirans, oubyen lòt peyè tyès pati pasyan an genyen e se pou l kolabore avèk NCH nan yon peryòd tan rezonab kidonk founi enfòmasyon ki mande yo pou ede byen faktire asirans li an.
* NCH pral fè tout efò rezonab pou resevwa peman nan men tout peyè ki rekonèt pou gen yon kontra avèk NCH - epitou nan men peyè ki pa gen kontra - pou sèvis ki te founi pou ede pasyan yo rezoud fakti yo dwe.
* **Faktirasyon pasyan**
* Pasyan ki pa gen asirans pral faktire an dirèk epi nan peryòd tan rezonab, epi yo pral resevwa yon etadkont nan pwosede faktirasyon òdinè NCH.
* Pou pasyan ki gen asirans, apre peyè tyès pati fin trete reklamasyon yo, NCH pral faktire pasyan an nan yon tan rezonab pou montan pasyan yo responsab yomenm pou peye, jan sa detèmine dapre anvantaj asirans valab la.
* Yon pasyan gendwa nenpòt lè mande alekri oubyen nan imèl pou yon etadkont detaye pou kont li an.
* Si yon pasyan dispite kont li an epi mande pou dokimantasyon sou fakti a, NCH pral founi alekri epi sou 30 jou (si l posib) tout dokimantasyon ki mande.
* Yon pasyan ki mande yon plan peman pou l peye dèt li a ap refere bay Extended Business Office administre pa Accounts Receivable Management Services (ARMS).
* Anplwaye NCH gendwa peye montan yo dwe yomenm lan atravè dediksyon nan salè biwo dafè a administre. NCH ofri diferan jan pou moun peye montan yo dwe epi NCH aksepte kach, VISA, MasterCard, Discover, American Express, epi chèk pèsonèl. Gen lòt chwa siplemantè pou peman an fonksyon sikonstans pèsonèl epi y ap kowòdone sou yon baz endividyèl. Pou enfòmasyon siplemantè, moun gendwa sonnen reprezantan sèvis kliyan an nan (239) 624-6400.
* NCH pa oblije aksepte peman nan aranjman pasyan an vle epi, dapre lòt pwovizyon polis sa a, gendwa transfere yon kont bay yon ajans rekouvreman si pasyan an pa vle fè aranjman pou peman ki akseptab oubyen manke fè peman pou yon plan peman ki te tabli.
* **Avètisman nesesè pou tout deklarasyon sou fakti**

NCH pral founi, tout pasyan ki resevwa swen nan lopital la epi ki faktire pou swen, yon avi alekri sou chak relve faktirasyon ki enfòme bensefisyè a sou disponiblite èd finansyè an vèti FAP lopital la epi ki gen nimewo telefòn biwo dafè lopital la ki kapab bay enfòmasyon sou FAP a epi pwosede aplikasyon FAP a, epi adrès dirèk sit entènèt la kote li posib pou jwenn kopi FAP a, aplikasyon èd finansyè a, epi yon rezime nan langaj senp sou FAP a.

* **Pratik rekouvreman**
* **Aktivite jeneral pou rekouvreman**
* NCH epi tyès pati ap aji onon NCH gendwa kominike avèk moun alekri epi nan telefòn sou sa ki konsène deklarasyon sou montan ki aryere.
* NCH gendwa transfere kont arerye yon moun bay yon tyès pati
* (ajans rekouvreman) pou plis efò rekouvreman onon NCH. NCH gendwa transfere kont yon moun pou rekouvreman lè :
* Gen yon baz rezonab pou kwè moun lan dwe dèt la.
* Tout peyè tyès pati pasyan an founi oubyen ki jwenn nan dekouvèt asirans te faktire kòmsadwa e rès dèt la se responsablite moun lan.
* NCH pa pral transfere yon kont nan rekouvreman pandan gen yon reklamasyon sou kont lan k ap tann peman yon peyè tyès pati. NCH gendwa klase yon reklamasyon kòm « refize », si reklamasyon an rete « annatant » pou yon kantite tan ki pa rezonab malgre efò ki fèt pou l rezoud.
* NCH pa pral transfere yon kont pou rekouvreman kote yon peyè tyès pati refize reklamasyon an poutèt erè nan faktirasyon lopital la. NCH gendwa toujou transfere pòsyon ki responsablite pasyan an pou yon demann rekouvreman konsa si l pa peye, toutfwa, konfòmeman ak lalwa aplikab la epi egzijans kontra yo.
* NCH pa pral transfere kont lan nan rekouvreman lè moun lan mande pou yon èd finansyè an vèti politik èd finansyè a epi biwo dafè a pa ko avize moun lan sou desizyon li an sou admisiblite moun lan pou èd finansyè (a kondisyon moun lan respekte tout egzijans aplikab ki make nan politik èd finansyè a, an kontan, san restriksyon, sa ki konsène delè pou aplikasyon yo epi ki nesesite koperasyon epi repons nan demann pou enfòmasyon).

**Aksyon an jistis**

NCH gendwa pousuiv nan lajistis kont pasyan an ki kenbe peman asirans lan oubyen rezilta rezolisyon pou sèvis medikal, pasyan ki refize peye epi ki pa parèt pou yo admisib pou èd finansyè oubyen ki pa kopere nan pwosesis pou pran desizyon sa a. Suivi jidisyè epi kòmanse yon pousuit jidisyè apwopriye epi pèmèt dapre direktiv annapre la yo :

Otorizasyon pou pran aksyon an jistis kont yon pasyan pou rekouvreman yon dèt medikal ap fèt dapre chak ka.

Okenn aksyon an jistis ap fèt kont yon pasyan jouktan NCH detèmine :

Gen baz rezonab pou kwè pasyan an dwe dèt la.

Tout peyè ki rekonèt byen faktire kòmsadwa.

Pasyan an te gen okazyon rezonab pou l soumèt yon aplikasyon pou èd finansyè si karakteristik epi sikonstans yo sijere montan pasyan an gen pou l peye a admisib pou èd finansyè an lè pasyan an pa asire.

* **Responsablite biwo dafè finans pasyan yo**

NCH gendwa pa fè yon ECA kont yon moun pou omwen 120 jou depi nan dat lopital la founi moun lan premye fakti pou swen yo apre egzeyat la. Lèfini, li entèdi pou itilize yon ECA pou rekouvri yon dèt yon moun te dwe NCH amwenske efè rezonab te fèt pou detèmine si moun lan admisib pou èd finansyè a dapre FAP.

Biwo dafè finans pasyan yo gen otorite final epi responsablite pou detèmine efò rezonab te fèt pou detèmine si wi ou non yon moun kalifye pou èd finansyè an vèti FAP la. Anvan yon kont gendwa transfere bay yon ajans rekouvreman, depatman sèvis finansyè pasyan an dwe pou l te detèmine efò rezonab te fèt pou evalye admisiblite moun lan pou yon èd finansyè.

* **Efò rezonab : Apre yon ECA te kòmanse**

Seksyon sa a presize mezi ki pou dwe pran nan diferan sitiyasyon *apre* yon ECA te kòmanse kont yon moun pou NCH fè efò rezonab pou detèmine si pasyan an admisib pou yon èd finansyè an vèti FAP la.

* **Si yon moun soumèt yon aplikasyon konplè pou èd finansyè pandan peryòd aplikasyon an epi apre yon ECA te kòmanse**

Si yon moun soumèt yon aplikasyon konplè pou èd finansyè pandan peryòd aplikasyon an epi apre youn oubyen plis ECA te kòmanse kont moun lan, lopital la pral :

* Sispann (sètadi pa antreprann okenn lòt mezi sou okenn) ECA ki te kòmanse kont moun lan pou resevwa peman pou swen yo.
* Detèmine si moun lan admisib an vèti FAP la pou èd finansyè pou swen yo epi avize moun lan alekri sou desizyon sou admisiblite sa a (an kontan, si l aplikab) èd moun lan kalifye pou l resevwa) epi baz desizyon sa a.
* **Si yon moun soumèt yon aplikasyon pa konplè pou èd finansyè pandan peryòd aplikasyon an epi apre yon ECA te kòmanse**

Si yon moun soumèt yon aplikasyon ki pa konplè pou èd finansyè pandan peryòd aplikasyon an epi apre youn oubyen plis ECA te kòmanse kont moun lan, lopital la pral :

* Sispann (sètadi pa antreprann okenn lòt mezi sou okenn) ECA ki te kòmanse kont moun lan pou resevwa peman pou swen yo.
* Enfòme moun lan yon jan pou ranpli aplikasyon pou èd finansyè a epi bay moun lan yon delè rezonab baze sou sikonstans patikilye pou fè sa. Lopital la pral founi moun lan yon avi alekri ki dekri enfòmasyon siplemantè epi dokimantasyon ki nesesè dapre FAP oubyen fòmilè aplikasyon pou èd finansyè a ki dwe soumèt pou fini aplikasyon pou èd finansyè a,

epi gen nimewo telefòn epi adrès biwo dafè lopital la ki kapab founi enfòmasyon sou FAP a epi èd nan pwosede aplikasyon pou èd finansyè a.

* Si moun lan soumèt yon aplikasyon konplè pou èd finansyè a nan delè rezonab alò lopital la pral pran yon mezi pou trete aplikasyon an dapre direktiv politik la.
* Si moun lan manke reponn demann pou enfòmasyon oubyen dokimantasyon siplemantè yo epi l pa soumèt yon aplikasyon konplè pou èd finansyè sou yon delè tan ki rezonab, lopital la gendwa rekòmanse ECA kont moun lan pou resevwa peman pou swen yo. Toutfwa, si moun la soumèt yon aplikasyon pou èd finansyè pandan peryòd aplikasyon an, lopital pral sispann ankò ECA a kont moun lan pandan l ap detèmine si moun lan admisib pou èd finansyè konfòmeman ak politik sa a.
* **Dokiman epi achiv dosye yo**

Depatman sèvis finansyè a responsab poul kenbe dosye ki konsène demann epi aplikasyon pou èd finansyè. Depatman an pral kenbe kopi avi ki voye bay pasyan sou admisiblite pa yo a pou èd finansyè epi lòt dosye ki nesesè pou montre lopital la respekte politik sa a.

* **Itilizasyon ajans rekouvreman**
* **Transfere yon kont bay yon ajans rekouvreman (san lavant yon dèt)** NCH pa pral transfere kont yon moun bay yon ajans rekouvreman jouk apre peryòd avètisman an fini. Apre peryòd avètisman an, epi si gen yon rès lajan ki toujou pa peye, kont lan gendwa transfere bay yon ajans rekouvreman, depi lopital la gen yon antant jiridik obligatwa alekri avèk ajans rekouvreman an ki :
* Egzije ajans rekouvreman an fè tout entèraksyon avèk moun yo nan manyè koutwa epi respektye.
* Egzije ajans rekouvreman an fonksyone dapre FAP a epi politik sa a.
* Entèdi ajans rekouvreman an angaje nan yon ECA kont yon moun pou resevwa peman pou swen yo jouk tan efò rezonab, jan li dekri nan politik sa a, te fèt pou detèmine si moun lan kalifye pou èd finansyè pou swen yo.
* Prevwa si yon moun soumèt yon aplikasyon pou èd finansyè apre rekouvreman dèt la men anvan fen delè aplikasyon an, ajans rekouvreman an pral sispann ECA a pou resevwa peman pou swen yo jan li dekri nan politik sa a.
* Prevwa si yon moun soumèt yon aplikasyon pou èd finansyè apre rekouvreman dèt la men anvan fen delè aplikasyon an epi detèmine pou l admisib pou èd finansyè pou swen yo, ajans rekouvreman an detèmine pou l admisib pou l fè sa ki annapre la nan yon delè ki konvenab :
* Respekte pwosedi ki presize nan akò ki asire moun lan pa peye, epi pa gen okenn obligasyon pou l peye, ajans rekouvreman an epi lopital la plis pase montan li gen pou l peye a pou swen yo kòm yon moun ki admisib pou èd finansyè ; epi
* Si l aplikab epi si ajans rekouvreman an (pase lopital la) gen otorite pou l fè sa, pran tout mezi rezonab ki disponib pou anile tout ECA ki te pran kont moun lan.
* Egzije pou ajans rekouvreman an, si li teansfere yon dèt bay yon lòt konpayi pandan peryòd aplikasyon an, jwenn yon akò alekri nan men lòt konpayi sa a ki gen tout nan eleman ki make anwo a.
* **Lavant yon dèt**

NCH pa pral vann dèt yon moun bay yon konpayi twazyèm tyès jouk apre toude

(a) peryòd aplikayson an fini sou sa ki konsène dèt la epi (b) lopital la fè tout efò rezonab pou detèmine si moun lan admisib pou yon èd finansyè.

* **KIJAN POU JWENN PLIS ENFÒMASYON SOU POLITIK NCH SOU ÈD FINANSYÈ EPI POLITIK SOU FAKTIRASYON EPI REKOUVREMAN**

NCH gen politik faktirasyon epi rekouvreman sa a, ansanm ak politik sou èd finansyè a, politik sou aplikasyon pou èd finansyè a, epi yon rezime nan langaj senp sou politik pou èd finansyè, disponib nan sit entènèt NCH la https:/[/www.nchmd](https://nchmd.org/patients-and-visitors/billing-info/).org nan lang sa yo :

* Anglè
* Panyòl
* Kreyòl

Lèfini, kopi sou papye politik faktirasyon epi rekouvreman sa a, ansanm ak politik sou èd finansyè, aplikasyon pou èd finansyè epi rezime nan langaj senp sou politik èd finansyè, depi demann lan fè epi san frè, nan biwo admisyon lopital la pandan orè ouvèti nòmal epi nan biwo dafè lopital la tou.

Reprezantan sèvis kliyantèl lopital la disponib pou yo reponn kesyon ki poze sou èd finansyè epi pou ede pasyan yo byen ranpli aplikasyon pou èd finansyè a.

* **KOWÒDINASYON AVÈK POLITIK ÈD FINANSYÈ A EPI KÒD SALÈ ENTÈN § 501(r)**

Politik sa a dwe pou l entèprete yon jan ki konfòm ak FAP a epi avèk Atik 501(r) Internal Revenue Code, jan li modifye, epi aplikab nan règleman yo.